উৎপাদনৰ উপকৰণৰ ওপৰত সমাজৰ মালিকানা প্ৰতিষ্ঠা নোহোৱালৈকে সংগ্ৰাম অব্যাহত ৰখাৰ সংকল্পেৰে আজি ২০ জুলাইত অসমজুৰি তেৰ সংখ্যক প্ৰতিষ্ঠা দিৱস পালন কৰে অসমৰ অন্যতম সংগ্ৰামী সংগঠন কৃষক মুক্তি সংগ্ৰাম সমিতিয়ে।
'এই সময়ছোৱাত কৃষক মুক্তি সংগ্ৰাম সমিতিৰ নেতা অখিল গগৈকে ধৰি বহু নেতা, কৰ্মীক জে'ললৈ পঠোৱা হৈছে। কেইবাগৰাকীও সতীৰ্থই পুলিচৰ গুলীত চহিদবৰণ কৰি আমাৰ অধিকাৰ প্ৰতিষ্ঠাৰ সংগ্ৰামখনক অধিক শক্তিশালী কৰি গৈছে। কিন্তু সংগ্ৰাম স্তব্ধ হোৱা নাই, পূৰ্বতকৈ অধিক শক্তিশালীৰূপত এই সংগ্ৰামে প্ৰসাৰ লাভ কৰিছে,' বুলি প্ৰতিষ্ঠা দিৱসত দোহাৰে সংগঠনটোৱে।
অসমৰ বিভিন্ন জাতীয় সমস্যাৰ ক্ষেত্ৰত সৰৱ প্ৰতিবাদী ভূমিকা পালন কৰি অহা সংগঠনটোৱে নদীবান্ধ, নাগৰিকত্ব বিধেয়ক, ভূমি অধিকাৰ, অসমৰ বিশেষ ৰাজ্যৰ মৰ্য্যাদা আদি বিভিন্ন বিষয়ত কেন্দ্ৰ আৰু ৰাজ্যৰ দুয়োখন বিজেপি চৰকাৰে লোৱা স্থিতিৰ তীব্ৰ সমালোচনা কৰে।
'অসমৰ জাতীয় সমস্যা আৰু মুক্তিৰ পথ' সম্পৰ্কে অসমৰ বিভিন্ন ঠাইত সংগঠনটোৰ জিলা আৰু আঞ্চলিক সমিতিসমূহে পালন কৰা প্ৰতিষ্ঠা দিৱসত আলোচনা কৰা হয়।
২০০৫ চনৰ ২০ জুলাইত তেজপুৰত সংগঠনটোৰ প্ৰতিষ্ঠা হৈছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
